JEGYZŐKÖNYVI  KIVONAT
a képviselő-testület 2006. november 2-ai rendkívüli
								nyílt üléséről
NAPIREND ELŐTT

Eskütétel dr. Fried Miklós képviselő

H A T Á R O Z A T
876/2006.(XI.2.) Ökt. h.
A képviselő-testület 2006. november 2-ai rendkívüli ülésén napirendre tűzi:
Napirend előtt:
Eskütétel
Napirend:
1.)	DÉMÁSZ részvények eladása
2.)	A Simonyi Zs. utca 56. sz. ingatlan ½ résztulajdonának a kivásárlása
3.)	Bp. XIX. ker. József A. u. 104. I. emelet 3. (Hrsz.: 164249/5/A/3) sz. ingatlant terhelő jelzálogjog bővítése
4.)	A Sütő Kft. végelszámolása
5.)	Javaslat a pénzügyi bizottság elnökének személyére
(A személy megválasztásához minősített többség szavazata szükséges.)
6.)	Javaslat bizottsági tagok megválasztására
	(Ötv. alapján zárt ülésen tárgyalandó)
(A személy megválasztásához minősített többség szavazata szükséges.)
(A testület a határozatot 27 szavazattal, 0 ellenszavazattal, 0 tartózkodás mellett elfogadta.)

A NAPIREND ELSŐ PONTJA
DÉMÁSZ részvények eladása

H A T Á R O Z A T
877/2006.(XI.2.) Ökt. h.
A képviselő-testület úgy dönt, hogy az OTP által vezetett értékpapírszámlán lévő 5 760 000 Ft névértékű DÉMÁSZ részvényeit eladja, a 2006. augusztus 28-án nyílt ajánlatot tevő EDF International S. A. részére, az ajánlat szerinti, részvényenkénti 20 000 Ft vételi áron, azaz összesen 11 520 000 Ft vételárért és felkéri a polgármestert az elfogadó nyilatkozat aláírására.
(A testület a határozatot 17 szavazattal, 6 ellenszavazattal, 4 tartózkodás mellett elfogadta.)

A NAPIREND MÁSODIK PONTJA
A Simonyi Zs. utca 56. sz. ingatlan ½ résztulajdonának a kivásárlása

H A T Á R O Z A T
878/2006.(XI.2.) Ökt. h.
A képviselő-testület úgy dönt, hogy 17 000 000 Ft, azaz Tizenhétmillió forint vételáron megvásárolja Szilbereisz Krisztián (1191 Bp., Bartók Béla u. 17. fsz. 2.) ½ tulajdoni részét a 162667 helyrajzi számú, Budapest, XIX., Simonyi Zs. u. 56. (Bartók Béla u. 17.) szám alatti ingatlanból. Egyben felhatalmazza a polgármestert az erről szóló adásvételi szerződés aláírására.
Határidő:	azonnal
Felelős:	Gajda Péter
		polgármester
(A testület a határozatot 27 szavazattal, 0 ellenszavazattal, 1 tartózkodás mellett elfogadta.)

A NAPIREND HARMADIK PONTJA
Bp. XIX. ker. József A. u. 104. I. emelet 3. (Hrsz.: 164249/5/A/3) sz. ingatlant terhelő jelzálogjog bővítése

H A T Á R O Z A T
879/2006.(XI.2.) Ökt. h.
A képviselő-testület úgy dönt, hogy az önkormányzat – mint jelzálogjog kedvezményezett – nevében hozzájárul, hogy a Bp. XIX., József A. utca 104. I. em. 3., hrsz.: 164249/5/A/3 sz. alatti ingatlan (Török Zoltán tulajdonát képező ½-ed tulajdonrészére) a XIX. ker. Kispest Önkormányzat javára bejegyzett 404 640 Ft jelzálogjog, valamint elidegenítési és terhelési tilalom meghagyása mellett – az azt követő rangsorban – az Országos Takarékpénztár és Kereskedelmi Bank Rt. (1876 Budapest, V., Nádor u. 16.) saját nevében az Állami Számvevőszék (1052 Budapest, V., Apáczai Cs. J. u. 10.) munkáltató javára, a munkáltató által lakáskorszerűsítésre nyújtott 400 000 Ft összeget jelzálogként bejegyeztethesse.
A képviselő-testület felkéri a polgármestert, hogy a hozzájáruló nyilatkozatot írja alá, és a kérelmezőnek adja ki.
Határidő:	testületi ülést követő 8 nap
Felelős:	Gajda Péter
		polgármester
(A testület a határozatot 27 szavazattal, 0 ellenszavazattal, 1 tartózkodás mellett elfogadta.)

A NAPIREND NEGYEDIK PONTJA
A Sütő Kft. végelszámolása

H A T Á R O Z A T
880/2006.(XI.2.) Ökt. h.
A képviselő-testület a Sütő Kft. könyvvizsgált zárómérlegét és vagyonfelosztási javaslatát elfogadja.
(A testület a határozatot 28 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
881/2006.(XI.2.) Ökt. h.
A képviselő-testület felhatalmazza a polgármestert, hogy a végelszámolást befejező taggyűlésen a tulajdonos önkormányzat nevében a végelszámolási eljárás befejezéséhez szükséges jognyilatkozatokat megtegye.
Határidő:	azonnal
Felelős:	Gajda Péter
		polgármester
(A testület a határozatot 28 szavazattal, 0 ellenszavazattal, 0 tartózkodás mellett elfogadta.)

A NAPIREND ÖTÖDIK PONTJA
Javaslat a pénzügyi bizottság elnökének személyére
(A személy megválasztásához minősített többség szavazata szükséges.)

H A T Á R O Z A T
882/2006.(XI.2.) Ökt. h.
A képviselő-testület dr. Fried Miklóst a Pénzügyi Bizottság elnökének megválasztja.
(A testület a határozatot 27 szavazattal, 0 ellenszavazattal, 1 tartózkodás mellett elfogadta.)

A napirend 6. pontja zárt ülés keretében került megtárgyalásra.

kmf.

	dr. Istvánfi Sándor				Gajda Péter
		jegyző 					polgármester